Nuwe Fase vir Lianie May - Lianie May
Nuwe Fase vir Lianie May
Lianie May wat reeds 11 jaar deel is van ons huise, betree 'n nuwe vars fase
In 2019 kan julle 'n vernuwe Lianie May verwag.
Sy het haar beeld verander en breek bietjie weg van die 'Cowboy' look; "Ek is 'n boeremeisie en sal altyd een wees, ek boer self, maar dis tyd vir 'n mooi en sexy look, ek het baie inspirasie van Carrie Underwood en JLo gekry. Dis die eerste keer in my loopbaan dat ek my eie fotosessie en stilering kon doen, en dit was so lekker"
Willem Botha het haar nuwe foto's geneem en BRAVO! het saam kom kuier agter die skerms. Kyk uit vir BRAVO! uitsending in Januarie 2019.
Nie net het Lianie 'n nuwe voorkoms nie, maar daar is ook baie opwindende projekte vir 2019.
BESTE VAN JAY en LIANIE
Lianie en JAY se splinternuwe album is binnekort op die rakke. Die album bevat die gewilde duetpaar se grootste treffers met 3 splinternuwe treffers. Daar kom ook 'n nuwe musiekvideo vir een van die nuwe liedere later die jaar.
MASSIEWE TREFFER VAN LIANIE MAY: ROEPSTEM
Op die versamel-album Gelofte het Lianie 'n massiewe nuwe treffer wat een en elk se hart sal aanraak.
Roepstem is geskryf vir die volk en raak elke Afrikaner diep.
Die lied is beskikbaar op alle groot digitale platvorms asook op Gelofte album. Dis 'n moet-hoor lied en word voorspel om groter te wees as Pretoria, een van die liedjies wat Lianie May bekend gemaak het in 2008.
Die besprekings vir 2019 is reeds oop, so as jy Lianie May by jou volgende funksie wil bespreek, kontak ons vandag vir 'n sakpas kwotasie. As dit nou vir 'n fees, privaat funksie, damesoggend, skou, kerk, fondsinsameling, duette saam met JAY, ens, is, is Lianie die hoogtepunt van enige funksie.
Janine Snyders – 072 6868 065 / polsmedia@gmail.com
Barry Lubbe – 079 149 3168 / info@lianiemay.com
Lianie is deel van verskeie toere in 2018 asook 2019, so kyk gerus op Lianie se Facebook blad vir waar sy volgende gaan optree.
In 2019 gaan Lianie ook vir 5 dae die Namibiese duine invaar en saam met die publiek die grootste en oudste duine ter wereld aanpak. Slegs plek vir 24 voertuie.